**L Ī G U M S Nr. \_\_\_\_\_\_\_\_\_\_\_\_\_\_\_\_\_\_**

**par ambulatorajai ārstēšanai paredzēto kompensējamo zāļu, medicīnisko ierīču,**

**M sarakstā iekļauto zāļu un farmaceita pakalpojumu nodrošināšanu un apmaksu**

\_\_\_\_\_\_\_\_\_\_\_\_\_\_\_\_, 202\_\_.gada „\_\_\_\_\_”.\_\_\_\_\_\_\_\_\_\_\_\_\_\_\_

**Nacionālais veselības dienests** (turpmāk – Dienests), kuru saskaņā ar Līgumpartneru departamenta reglamentu pārstāv \_\_\_\_\_\_\_\_\_ nodaļas vadītāja \_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_\_** (turpmāk – Aptieka), kuru uz \_\_\_\_\_\_\_\_\_\_ pamata pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, katrs atsevišķi Līdzējs, abi kopā – Līdzēji, noslēdz šādu līgumu (turpmāk - Līgums):

**1.LĪGUMA PRIEKŠMETS**

* 1. Aptieka apņemas Līguma darbības laikā izsniegt ambulatorajai ārstēšanai paredzētās zāles un medicīniskās ierīces (turpmāk – kompensējamās zāles) un M sarakstā iekļautās zāles, kuru iegādes izdevumi tiek daļēji vai pilnīgi segti no likumā par valsts budžetu kārtējam gadam kompensācijai piešķirtajiem līdzekļiem (turpmāk – kompensācijai piešķirtie līdzekļi), personām, kurām saskaņā ar Latvijas Republikas normatīvajiem aktiem ir tiesības saņemt kompensējamās zāles un M sarakstā iekļautās zāles, bet Dienests apņemas samaksāt par izsniegtajām kompensējamām zālēm un M sarakstā iekļautajām zālēm, kuras izsniegtas pret recepti (turpmāk - atprečotas), saskaņā ar Līguma noteikumiem, kā arī Dienests apņemas samaksāt maksu par farmaceita pakalpojumu par pirmreizēju recepšu atprečošanu, kurā izrakstītas recepšu zāles, tajā skaitā nereģistrētas zāles.
  2. Līdzēji Līguma izpildē ievēro Ministru kabineta noteikumus, kas nosaka ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtību, farmaceitu pakalpojumu apmaksas kārtību un citus Latvijas Republikas normatīvos aktus.

1. **KOMPENSĒJAMO ZĀĻU UN M SARAKSTĀ IEKĻAUTO ZĀĻU IZSNIEGŠANAS KĀRTĪBA**
   1. Aptieka izsniedz personai kompensējamās zāles un M sarakstā iekļautās zāles Līguma 1.pielikumā norādītajā*/-s* adresē*/-s* atbilstoši Līgumam, ja ārstniecības persona, kurai šādas tiesības noteiktas līgumā, kas noslēgts starp ārstniecības iestādi un Dienestu par veselības aprūpes pakalpojumu sniegšanu un apmaksu
      1. izrakstījusi tās elektroniski vienotajā veselības nozares elektroniskajā informācijas sistēmā (turpmāk – VVIS);
      2. izrakstījusi tās papīra receptē, kas ir noformēta atbilstoši Ministru kabineta noteikumiem, kas nosaka recepšu veidlapu izgatavošanas un uzglabāšanas, kā arī recepšu izrakstīšanas un uzglabāšanas kārtību.”
   2. Kompensējamo zāļu saraksti un M sarakstā iekļauto zāļu saraksts ir publicēts Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Kompensējamie medikamenti”.
   3. Ārstniecības personu saraksts, kurām ir tiesības izrakstīt kompensējamās zāles, tiek uzturēts Dienesta veselības aprūpes pakalpojumu apmaksas norēķinu sistēmas „Vadības informācijas sistēma” (turpmāk – VIS) līgumu reģistrā, kas ir publicēts Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” > “Līgumiestāžu saraksts”.
   4. Aptieka nodrošina kompensējamo zāļu un M sarakstā iekļauto zāļu pieejamību atprečošanai personām par kompensējamo zāļu sarakstā noteiktajām aptiekas cenām, kuras Dienests elektroniski nosūta Aptiekai.
   5. Aptieka no personas normatīvajos aktos noteiktā apmērā iekasē maksu par farmaceita pakalpojumu, izņemot Ministru kabineta 2005. gada 25.oktobra noteikumos Nr. 803 "Noteikumi par zāļu cenu veidošanas principiem" norādītās no samaksas par farmaceita pakalpojumu atbrīvotās personu kategorijas.
   6. Aptieka pirms receptes atprečošanas lūdz personu uzrādīt personu apliecinošu dokumentu un dokumentu, kas apliecina piederību personu kategorijai, kas ir atbrīvota no samaksas par farmaceita pakalpojumu vai piešķir tiesības saņemt kompensējamās zāles ar 100% kompensāciju, kā arī pārliecinās par statusu apliecinošu dokumentu derīguma termiņu.
   7. Ja zālēm, kuras atbilst M sarakstā iekļaujamo zāļu statusam, bet kuras nav iekļautas kompensējamo zāļu sarakstā, tiek paaugstināta zāļu ražotāja deklarētā cena (attiecīgi zāļu aptiekas cena), tad starpību starp M sarakstā iekļauto zāļu norādīto aptiekas cenu un paaugstināto zāļu aptiekas cenu, jāsedz pacientam. Ja zālēm ražotāja deklarētā cena (attiecīgi zāļu aptiekas cena) tiek samazināta, tad Aptieka zāles izsniedz par samazināto cenu, to norādot VIS un Dienests samaksā Aptiekai atbilstoši norādītajai cenai.

**3.INFORMĀCIJAS APMAIŅA**

* 1. Aptieka nodrošina, ka ar Dienestu ir noslēgti līgumi par VIS un VVIS izmantošanu.
  2. Aptieka recepšu atprečošanas brīdī elektronizē VVIS receptes veidlapu, norādot precīzu un autentisku informāciju par:
     1. īpašām receptēm, izņemot Līguma 3.4.apakšpunktā minēto gadījumu;
     2. parastām receptēm, izņemot receptes par medicīniskām ierīcēm un pagatavojamām zālēm;

3.3. Aptieka, elektronizējot recepti, atzīmē personas piederību trūcīgās personas vai patvēruma meklētāja statusam.

* 1. Līdz brīdim, kad tiks nodrošināta iespēja elektronizēt VVIS īpašas receptes veidlapas, kurā ir izrakstītas nereģistrētas zāles vai M saraksta zāles, Aptieka neievēro Līguma 3.2.apakšpunktā noteikto, bet recepšu atprečošanas brīdī ievada informāciju par recepti VIS.
  2. Aptieka Līguma 3.4.apakšpunkta norādītajos gadījumos, ievadot informāciju par recepti VIS:
     1. par M sarakstā iekļautām zālēm (grūtniecēm un sievietēm pēcdzemdību periodā līdz 70 dienām) norāda:
        1. grūtniecei, ja ārsts uz receptes norādījis personai konstatēto pamata diagnozes kodu un diagnozes kodu „Z33;”
        2. sievietei pēcdzemdību periodā līdz 70 dienām, ja ārsts uz receptes norādījis personai konstatēto pamata diagnozes kodu un diagnozes kodu „Z39.2”.
     2. par nereģistrētām zālēm veic atzīmi par personas piederību trūcīgās personas vai patvēruma meklētāja statusam.
  3. Dienests līdz katra mēneša 7.datumam (ja 7.datums iekrīt sestdienā, svētdienā vai svētku dienā, tad nākamajā darba dienā) VIS sagatavo rēķinus par:
     1. iepriekšējā mēnesī (tajā skaitā līdz kārtējā mēneša 6. datumam labotajām receptēm) pret recepti izsniegtajām kompensējamām zālēm un M sarakstā iekļautām zālēm;
     2. farmaceita pakalpojumiem.
  4. Aptieka 2 (divu) darba dienu laikā pēc Līguma 3.6.apakšpunktā noteiktā datuma izskata VIS izveidoto rēķinu un par konstatētajām neatbilstībām informē Dienestu. Trešajā darba dienā pēc Līguma 3.6.apakšpunktā noteiktā datuma Dienests apstiprina VIS izveidoto rēķinu, uzliekot pazīmi „PA” - piegādātājs akceptē. VIS izveidots un apstiprināts rēķins netiek izdrukāts un ir derīgs bez paraksta.
  5. Informācija par receptēm, kas reģistrēta VIS, kā arī iepriekš VIS ievadītas informācijas par receptēm labojumi, kuri izdarīti pēc katra mēneša 7. datuma, izņemot ceturkšņa slēgtās receptes, tiek iekļauta nākamā perioda rēķinā.
  6. VIS pārskata perioda par receptēm slēgšana tiek veikta pēc kalendārā gada ceturkšņa:
     1. ja aptieka VIS nekonstatē elektroniskās receptes, kas VIS ir statusā "*neapmaksājams*" neskatoties uz to, ka VVIS receptes ir korekti aizpildītas, pilnībā atprečotas un nav atsauktas, tad par to informē VVIS pārzini, nosūtot informāciju uz elektroniskā pasta adresi [atbalsts@eveseliba.gov.lv](mailto:atbalsts@eveseliba.gov.lv) ievērojot šādus termiņus:
        1. par pirmo ceturksni (janvāris – marts) - ne vēlāk kā līdz 25.maijam;
        2. par otro ceturksni (aprīlis - jūnijs) - ne vēlāk kā līdz 25.augustam;
        3. par trešo ceturksni (jūlijs - septembris) - ne vēlāk kā līdz 25.novembrim;
        4. par ceturto ceturksni (oktobris - decembris) - ne vēlāk kā līdz nākamā gada 7.janvārim.
     2. Aptieka informāciju par receptēm VIS labo un nepieciešamības gadījumā nepieciešamos labojumus piesaka caur [atbalsts@eveseliba.gov.lv](mailto:atbalsts@eveseliba.gov.lv) ievērojot šādus termiņus:
        1. par pirmo ceturksni (janvāris – marts) - ne vēlāk kā līdz 30.maijam;
        2. par otro ceturksni (aprīlis – jūnijs) - ne vēlāk kā līdz 30.augustam;
        3. par trešo ceturksni (jūlijs - septembris) - ne vēlāk kā līdz 30.novembrim;
        4. par ceturto ceturksni (oktobris - decembris) - ne vēlāk kā līdz 13.janvārim.
     3. Līguma 3.9.2. apakšpunktā minētie recepšu labojumi, kuri nav iekļauti iepriekšējos ikmēneša rēķinos, tiek iekļauti rēķinā ievērojot šādus termiņus (ja rēķina datums iekrīt sestdienā, svētdienā vai svētku dienā, tad rēķins tiek veidots nākamajā darba dienā):
        1. noslēdzošais rēķins, kurā iekļaujas pirmā ceturkšņa (janvāris – marts) recepšu labojumi, ir maija mēneša recepšu rēķins, kas tiek veidots 7.jūnijā;
        2. noslēdzošais rēķins, kurā iekļaujas otrā ceturkšņa (aprīlis – jūnijs) recepšu labojumi, ir augusta mēneša recepšu rēķins, kas tiek veidots 7.septembrī;
        3. noslēdzošais rēķins, kurā iekļaujas trešā ceturkšņa (jūlijs - septembris) recepšu labojumi, ir novembra mēneša recepšu rēķins, kas tiek veidots 7.decembrī;
        4. papildrēķins, kurā iekļaujas ceturtā ceturkšņa (oktobris - decembris) recepšu labojumi, ir ceturtā ceturkšņa papildrēķins, kas tiek veidots nākamā kalendārā gada 17.janvārī.
     4. Aptieka 2 (divu) darba dienu laikā pēc Līguma 3.9.3.1. – 3.9.3.4. apakšpunktos attiecīgā noteiktā datuma izskata VIS izveidoto rēķinu un par konstatētajām neatbilstībām informē Dienestu. Trešajā darba dienā pēc Līguma 3.9.3.1. – 3.9.3.4. apakšpunktos attiecīgā noteiktā datuma Dienests apstiprina VIS izveidoto rēķinu, uzliekot pazīmi „PA”- piegādātājs akceptē. VIS izveidots un apstiprināts rēķins netiek izdrukāts un ir derīgs bez paraksta. Uzreiz pēc “PA” pazīmes uzlikšanas Dienests uzliek “NO” pazīmi attiecīgā ceturkšņa receptēm. Pēc “NO” pazīmes uzlikšanas recepšu labojami nav iespējami (izņemot īpašās papīra receptes sērijas numuru).
  7. Aptieka apņemas:
     1. 5 (piecu) darba dienu laikā paziņot Dienestam:
        1. par jebkurām tiesiskā pamata izmaiņām, kas dod tiesības Aptiekai veikt šī Līguma 1.1.punktā minētās darbības Līguma 1.pielikumā minētajā adresē;
        2. ja Aptiekai tiek apturēta, pārreģistrēta vai anulēta licences darbība;
        3. ja Aptiekai tiek izsniegta jauna licence, iesniedzot Dienestam tās kopiju;
        4. par Aptiekas juridiskās adreses vai bankas rekvizītu maiņu.
     2. izvietot personām pieejamā vietā Dienesta sniegto informāciju.
     3. Neskaidrību gadījumā par informācijas ievadi VIS vai VVIS Aptieka vēršas pa tālr. 67803301, elektroniskā pasta adrese: [atbalsts@eveseliba.gov.lv](mailto:atbalsts@eveseliba.gov.lv).

1. **NORĒĶINU KĀRTĪBA**
   1. Dienests apmaksā Aptiekai VIS vidē sagatavotos rēķinus par izsniegtajām kompensējamām zālēm un M sarakstā iekļautām zālēm un farmaceita pakalpojumu.
   2. Dienests sagatavo atsevišķu rēķinu par zālēm, kas izsniegtas grūtniecēm un sievietēm pēcdzemdību periodā līdz 70 dienām, kā arī atsevišķu rēķinu par zālēm, kas izsniegtas bērniem līdz 24 mēnešu vecumam.
   3. Dienests 30 (trīsdesmit) kalendāro dienu no brīža, kad atbilstoši Līguma 3.7. un 3.9.4. apakšpunktam VIS apstiprināts rēķins, veic tā apmaksu. VIS izveidots un apstiprināts rēķins netiek izdrukāts un ir derīgs bez paraksta.
   4. Par rēķinu apmaksas dienu uzskatāma diena, kad tika veikts naudas pārskaitījums uz Aptiekas bankas kontu, ko apliecina attiecīgais maksājuma uzdevums.
   5. Dienests var izmaksāt avansu Aptiekai līdz 70 %:.
      1. no Aptiekai vidēji vienā mēnesī maksājamās summas, ņemot vērā Aptiekas rēķinu kopsummu no gada sākuma;
      2. par farmaceita pakalpojumiem, pirmreizēji atprečojot recepti un izsniedzot zāles, ņemot vērā iepriekšējā mēnesī pirmreizējo atprečoto recepšu skaitu.
   6. Dienests neapmaksā izsniegtās kompensējamās zāles un M sarakstā iekļautās zāles:
      1. ja tās izsniegtas pret recepti, kas nav aizpildīta atbilstoši Latvijas Republikas normatīvajos aktos noteiktajai kārtībai;
      2. ja tās ir izrakstījusi ārstniecības persona, kura saskaņā ar ārstniecības iestādes un Dienesta noslēgto līgumu par veselības aprūpes pakalpojumu sniegšanu un apmaksu nav tiesīga izrakstīt kompensējamās zāles;
      3. no nākamās dienas pēc licences vispārēja jeb atvērta tipa aptiekas atvēršanai (darbībai) apturēšanas vai anulēšanas dienas vai licences vispārēja jeb atvērta tipa aptiekas atvēršanai (darbībai) darbības termiņa beigām;
      4. kas pret recepti izsniegtas iepriekšējā gadā, pēc Līguma 3.9.3.4. apakšpunktā minētā papildu rēķina par iepriekšējo gadu apmaksas.
   7. Gadījumā, ja tehnisku problēmu dēļ nav iespējams noteikt personai piemērojamo samaksas daļu par farmaceita pakalpojumu, tad Dienests pilnībā sedz samaksu par farmaceita pakalpojumiem no valsts budžeta līdzekļiem.
2. **LĪGUMA DARBĪBA**
   1. Līgums stājas spēkā pēc tā parakstīšanas un attiecas uz laika periodu no 2025.gada 1.janvāra līdz 2034.gada 31.decembrim. Līgums ir spēkā līdz Līdzēju saistību pilnīgai izpildei.
   2. Līgums var tikt izbeigts pirms termiņa:
      1. Līdzējiem rakstiski vienojoties;
      2. pēc viena Līdzēja iniciatīvas, iepriekš par to rakstiski brīdinot otru Līdzēju ne vēlāk kā vienu mēnesi iepriekš.
   3. Dienestam ir tiesības nekavējoties izbeigt līgumu, ja:
      1. Aptieka ir pieņēmusi lēmumu uzsākt uzņēmuma likvidāciju, apturēt vai pārtraukt uzņēmuma darbību;
      2. pret Aptieku ir uzsākts maksātnespējas process vai tās darbība ir apturēta;
      3. Aptiekai ir anulēta vai apturēta licence vispārēja vai atvērta tipa aptiekas atvēršanai (darbībai) vai beidzies licences vispārēja vai atvērta tipa aptiekas atvēršanai (darbībai) termiņš;
      4. kompensējamās zāles un M sarakstā iekļautās zāles ir pieejamas, bet Aptieka tās neizsniedz saskaņā ar līgumā un normatīvajos aktos noteikto kompensējamo zāļu izsniegšanas termiņu;
      5. starp Līdzējiem nav noslēgts, ir zaudējis spēku vai netiek izpildīts līgums par VVIS izmantošanu.
   4. Līguma pirmstermiņa izbeigšanas gadījumā Dienests samaksā Aptiekai par izsniegtajām kompensējamām zālēm un M sarakstā iekļautām zālēm, un samaksu par farmaceita pakalpojumu, par kurām nav pretenziju.
3. **NEPĀRVARAMA VARA**
   1. Līdzēji tiek atbrīvoti no atbildības par daļēju vai pilnīgu Līgumā noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Līguma parakstīšanas un kuru Līdzēji nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie lēmumi, masu nekārtības, banku bankroti, avārijas, dabas katastrofas (ugunsnelaime, plūdi utt., kas ir saitīti ar līguma izpildes nodrošināšanu).
   2. Līdzējam, kurš atsaucas uz nepārvaramu varu, nekavējoties par to jāpaziņo otram Līdzējam, norādot kādā termiņā, pēc tā domām, ir paredzama Līdzēja saistību izpilde.
   3. Ja kādu no Līdzējiem neapmierina laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katrs no Līdzējiem patur sev tiesības vienpusēji izbeigt Līgumu, par to nekavējoties rakstiski informējot otru Līdzēju.
4. **CITI NOTEIKUMI**
   1. Atbildība par Līguma izpildi, līgumsodu un ieturējumu piemērošanas kārtība ir noteikta Līguma 2. pielikumā.
   2. Līdzēji apņemas nodrošināt personas datu aizsardzību atbilstoši normatīvo aktu prasībām.
   3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Līdzējiem ir pienākums piemērot Līgumu saskaņā ar spēkā esošo normatīvo aktu prasībām.
   4. Līdzēji nav tiesīgi pilnīgi vai daļēji nodot Līgumā noteiktās tiesības, pienākumus un saistības trešajām personām bez otra Līdzēja rakstiskas piekrišanas.
   5. Jebkuras izmaiņas un papildinājums Līgumā noformē rakstveidā un tie kļūst par Līguma neatņemamu sastāvdaļu brīdī, kad to ir parakstījuši abi Līdzēji.
   6. Visus strīdus, kas skar Līgumu, Līdzēji risina savstarpēju sarunu ceļā, bet ja vienošanos nav iespējams panākt, strīds tiek nodots izskatīšanai tiesā Latvijas Republikas normatīvajos aktos noteiktajā kārtībā.
   7. Līgums sastādīts uz 6 (sešām) lapām elektroniskā dokumenta veidā, kas parakstīts ar drošu elektronisko parakstu, kas satur laika zīmogu.
   8. Līgumam ir 2 (divi) pielikumi, kas ir tā neatņemama sastāvdaļa:
      1. Līguma 1.pielikums - „*Aptieku atrašanās vietas;*”
      2. Līguma 2.pielikums – “*Atbildība par līguma izpildi.*”

|  |  |
| --- | --- |
| 1. **LĪDZĒJU REKVIZĪTI** | |
|  | |
| 8.1. **Dienests** | 8.2.**Aptieka** |
| *adrese:*  *e-pasts:* | *adrese:*  *e-pasts:* |
| *reģ.nr.:* | *reģ.nr.:* |
| *banka:* | *banka:* |
| *konts:* | *konts:* |
| *kods:* | *kods:* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\* |
|  |  |

\**Dokuments parakstīts ar drošu elektronisko parakstu un satur laika zīmogu*